ДО
ОБЩИНСКИ СЪВЕТ

БУРГАС

    ДОКЛАДНА ЗАПИСКА

От Калчо Белов – общински съветник от ПП ГЕРБ

и
Антон Коджабашев – общински съветник от ПП АБВ

 
ОТНОСНО: промени в Наредбата за финансово подпомагане на бургаски спортни клубове

УВАЖАЕМИ ОБЩИНСКИ СЪВЕТНИЦИ,

С решение по т.2, Протокол №8/23.02.2016г., Общински съвет Бургас прие Наредба за условията, реда и критериите за финансово подпомагане на спортните клубове в Община Бургас.

Поради многобройните предложения за изменения при приемането й в текстовете останаха неточности, които следва да бъдат отстранени. Това може да бъде постигнато с промяна срока за подаване на заявления за кандидатстване, който с настоящия проект се предлага да бъде 20 декември.

Освен това, поради неправилно формулиране не се прие предложението да не бъдат финансирани спортни клубове, чийто председател, член на управителен съвет или треньор, за които със съответен акт е доказано употреба на допинг. 

Целите и очакваните резултати от приемането на настоящите изменения на Наредбата са свързани с прецизиране на същесвуващите разпоредби.

За прилагане на Наредбата не са необходими финансови средства.

Предлаганият проект на Наредба  се приема на основание чл. 59, ал. 2, 62, ал. 1, т.7 и чл.64  от Закона за физическото възпитание и спорта и чл. 21, ал. 2 от Закона за местното самоуправление и местната администрация. Проектът на Наредбата е разработен в съответствие с Европейското законодателство – Съобразен е с  Европейска харта за местно самоуправление, както и с директиви на Европейската общност, свързани с тази материя. 
В съответствие с разпоредбата на чл. 26, ал. 2 от Закона за нормативните актове, проектът на Наредбата, ведно с мотивите е обявен на интернет страницата на Общински съвет – Бургас. 
Предвид изложеното и на основание основание чл. 59, ал. 2, 62, ал. 1, т.7 и чл.64 от Закона за физическото възпитание и спорта и чл. 21, ал. 2 от Закона за местното самоуправление и местната администрация,предлагам, Общински съвет – Бургас да вземе следното
Р Е Ш Е Н И Е:


Приема Наредба за изменение и допълнение на Наредбата за финансово подпомагане на бургаски спортни клубове, както следва:

§1 В чл.7 се добавя нова т.7 със следното съдържание: „Спортни клубове, чийто председател, член на управителен съвет или треньор, за които със съответен акт е доказано употреба на допинг.“

§2. В чл.8 изразът „31 януари“ се заменя с израза: „20 декември  и след думата „подпомагане“ се поставя запетая и се добавя израза: „за следващата година.“

§ 3. В чл.15 изразът „31 януари“ се заменя с израза: „20 декември  и след думата „подпомагане“ се поставя запетая и се добавя израза: „за следващата година,“

§.4. В §5 от Преходните и заключителни разпоредби изразът: „чл.10, ал.4, пр.3“ се заменя с израза: „ чл. 8 и чл.15“.

§.5 Тази Наредба е приета от Общински съвет – Бургас с решение №…………………… и влиза в сила от деня, следващ датата на приемането.

КАЛЧО БЕЛОВ ……………………………..

АНТОН КОДЖАБАШЕВ …………………
